Εμινέ Τζαπάροβα

H **Εμινέ Αϊάροβνα Τζαπάροβα** (ή **Τζεπάρ,** κριμαϊκά ταταρικά: *Emine Ayar qızı Ceppar*, ουκρανικά: Еміне Айяровна Джапарова), γεννημένη στις 5 Μαΐου 1983, είναι Κριμαία Τατάρα-Ουκρανή δημοσιογράφος, συντάκτρια, τηλεοπτική παρουσιάστρια και πολιτικός. Διορίστηκε Πρώτη Αναπληρώτρια Υπουργός Εξωτερικών της Ουκρανίας (2020-2024).

## Βιογραφία
Γεννήθηκε στις 5 Μαΐου 1983 στο Κρασνοντάρ, έδαφος της τότε Ρωσικής Σοβιετικής Ομοσπονδιακής Σοσιαλιστικής Δημοκρατίας της Σοβιετικής Ένωσης.

### Εκπαίδευση
Έλαβε δευτεροβάθμια εκπαίδευση στην Κριμαία. 

Το 2000 άρχισε να σπουδάζει στο Εκπαιδευτικό και Επιστημονικό Ινστιτούτο Διεθνών Σχέσεων του Εθνικού Πανεπιστημίου Τάρας Σεβτσένκο του Κιέβου με ειδίκευση στις Διεθνείς Σχέσεις. Ολοκλήρωσε πρακτική άσκηση στο Υπουργείο Εξωτερικών των ΗΠΑ και στο Κοινοβούλιο της Ουκρανίας. Το 2006, πήρε πτυχίο διεθνών πολιτικών επιστημών και αγγλικής μετάφρασης.

Το 2005 συμμετείχε σε προγράμματα του Προγράμματος Διεθνούς Ηγεσίας Επισκεπτών του Υπουργείου Εξωτερικών των Ηνωμένων Πολιτειών. Το 2005, συμμετείχε στην πρακτική άσκηση "Εναλλακτική για τη νεολαία" στην Ουκρανία.

Το 2008 αποφοίτησε από το εκπαιδευτικό πρόγραμμα για διπλωμάτες στο Ινστιτούτο Διεθνών Σχέσεων Κλίνγκενταλ στην Ολλανδία. 

### Πολιτική σταδιοδρομία
Από το 2002 έως το 2003, εργάστηκε ως βοηθός για τις εθνικές μειονότητες στο γραφείο του Πρώτου Αντιπροέδρου της Κυβέρνησης της Ουκρανίας σε ανθρωπιστικά θέματα.

Από τον Μάρτιο του 2008 έως τον Ιανουάριο του 2010, εργάστηκε ως Ακόλουθος του Τμήματος Πολιτιστικής και Ανθρωπιστικής Συνεργασίας στο Υπουργείο Εξωτερικών της Ουκρανίας.

Από τον Οκτώβριο του 2015 έως τον Απρίλιο του 2016, ήταν σύμβουλος του Υπουργού Πολιτικής Πληροφοριών σε θέματα πολιτικής πληροφόρησης σχετικά με την Κριμαία. Στις 20 Απριλίου 2016, διορίστηκε στη θέση της πρώτης αναπληρώτριας Υπουργού Πολιτικής Πληροφοριών της Ουκρανίας. Στις 3 Σεπτεμβρίου 2019 παραιτήθηκε από τη θέση της. 

Ήταν υποψήφια βουλευτής από το κόμμα «Ουκρανική Στρατηγική του Γκρόισμαν» στις Κοινοβουλευτικές Εκλογές 2019. Από τις 18 Μαΐου 2020, είναι η πρώτη αναπληρώτρια υπουργός Εξωτερικών της Ουκρανίας Ντμίτρο Κουλέμπα. Είναι επίσης επικεφαλής της Εθνικής Επιτροπής της Ουκρανίας για την UNESCO.

Από τη θέση της, συμμετέχει ενεργά στην προώθηση του διεθνούς συντονιστικού μηχανισμού για την αποκατάληψη της Πλατφόρμας της Κριμαίας .  

### Δημοσιογραφική σταδιοδρομία
Από το 2011 ξεκίνησε να εργάζεται ως δημοσιογράφος. Από το 2011 έως το 2014, εργάστηκε ως παρουσιάστρια και συντάκτρια προγράμματος στο τηλεοπτικό κριμαϊκό ταταρικό κανάλι ATR.

Το 2014 εργάστηκε στην επιμέλεια βίντεο κι ως βοηθός αρχισυντάκτη στην ιστοσελίδα Crimea.Reality.

Τον Φεβρουάριο του 2014 ξεκίνησε να εργάζεται ως δημοσιογράφος στο Radio Liberty. 

## Πολιτική θέση
Τον Οκτώβριο του 2017, δημοσιογράφοι του τηλεοπτικού καναλιού Rain ζήτησαν από την Εμινέ ένα σχόλιο σχετικά με την απόλυση των βουλευτών του Μεϊλίς των Τατάρων της Κριμαίας, Ίλμι Ουμέροφ και Αχτέμ Τσιγκόζ. Η Τζαπάροβα άρχισε να μιλά στα ουκρανικά και η παρουσιάστρια Άννα Μονγκαΐτ τη διέκοψε εξηγώντας ότι δεν υπήρχε διερμηνέας στον αέρα και της ζήτησε να μιλήσει στα ρωσικά. Η Τζαπάροβα συνέχισε να μιλάει στα ουκρανικά. 
 

## Ιδιωτική ζωή
Η Εμινέ έχει δύο κόρες: την Ιμάν και την Άλεμ-Σουλτάν. 

## Βραβεία και διακρίσεις

* Μετάλλιο τιμής Γ' βαθμού (22 Δεκεμβρίου 2021)&nbsp;— *Για σημαντική προσωπική συμβολή στην ενίσχυση της διεθνούς συνεργασίας της Ουκρανίας, πολυετούς παραγωγικής διπλωματικής δραστηριότητας και υψηλού επαγγελματισμού* 

## Παραπομπές

## Εξωτερικοί σύνδεσμοι

* 

Κατηγορία:Κριμαίοι Τάταροι πολιτικοί
Κατηγορία:Ουκρανές δημοσιογράφοι
Κατηγορία:Ουκρανοί δημοσιογράφοι
Κατηγορία:Ουκρανές πολιτικοί
Κατηγορία:Ουκρανοί πολιτικοί
Κατηγορία:Ουκρανές διπλωμάτες
Κατηγορία:Ουκρανοί διπλωμάτες